Ciolacu, despre Centura Verde a Capitalei: Sunt vreo 300.000 de hectare cu grad de degradare. Există granturi prin PNRR
Premierul Marcel Ciolacu a declarat, luni, la semnarea Memorandumului pentru crearea Centurii Verzi București-Ilfov, că „nu inventăm apa caldă”, deoarece „toate marile capitale din Europa au o centură verde care e un tampon cu o mască de oxigen a orașului”. Șeful Guvernului a adăugat că există granturi prin PNRR pentru împăduriri și a discutat cu ministrul Mediului pentru a identifica la Agenția Domeniilor Statuui terenuri din alte categorii, nu cele arabile, pentru a putea cheltui cele circa 500 de milioane, iar „parte din ei, după ce trece legea, vom putea să îi folosim pentru acest proiect”.